stanford-oval/wikipedia huggingface dataset:
אדווין פון רוטקירך אונד טראך
ביוגרפיה > קריירה מוקדמת

פון רוטקירך נולד ב-1 בנובמבר 1888 במיליץ', שהשתייכה לאימפריה הגרמנית. בשנת 1908 באמצע מלחמת העולם הראשונה התגייס פון רוטקירך לצבא הגרמני הקיסרי, והצטרף לרגימנט הדרגונים ה-17 (הדוכסות הגדולה של מקלנבורג-שוורין ה-1), ולחם עמו במהלך מלחמת העולם הראשונה. ב-25 בפברואר 1915 הועלה פון רוטקירך לדרגת אובר-לויטננט, וב-16 בספטמבר 1917 הועלה לדרגת ריטמייסטר. על פעולותיו בקרבות קיבל את עיטור צלב הברזל דרגה שנייה, וצלב הכבוד של מלחמת העולם 1914/1918.
לאחר המלחמה הצטרף פון רוטקירך לרייכסווהר, ומילא בו תפקידי פיקוד ומטה. ב-1 בדצמבר 1930 הועלה פון רוטקירך לדרגת מיור, וב-1 במאי 1934 הועלה לדרגת אוברסט לויטננט. ב-1 באוקטובר 1934 מונה למפקד רגימנט הפרשים ה-15, וב-1 באפריל 1936 הועלה לדרגת אוברסט. ב-1 במרץ 1938 מונה פון רוטקירך למפקד חטיבת הרובאים ה-2, אולם, ב-10 בנובמבר 1938 נבלמה התקדמותו, והוא פרש מתפקידו והועבר לעתודת המילואים.
ביוגרפיה > מלחמת העולם השנייה

עם פרוץ המלחמה מונה פון רוטקירך לראש מטה מפקדת משמר הגבול ה-14, שהפכה ב-19 באוקטובר 1939 לקורפוס ה-36, וב-25 באוקטובר 1939 מונה למפקד הדיוויזיה ה-442. ב-1 במרץ 1940 הועלה פון רוטקירך לדרגת גנרל מיור, וב-10 באוקטובר 1940 מונה למפקד הפיקוד הבכיר ה-365 בטרנוב, ובנובמבר 1941 הועבר ללבוב.
ב-5 בינואר 1942 מונה פון רוטקירך למפקד הדיוויזיה ה-330, שלחמה כחלק מהקורפוס ה-59 במסגרת ארמיית הפאנצר השלישית, וב-1 במרץ 1942 הועלה לדרגת גנרל לויטננט. ב-5 בנובמבר 1942 קיבל פון רוטקירך את עיטור הצלב הגרמני בזהב, וב-1 באוקטובר 1943 מונה למפקד יחידות האבטחה של קבוצת ארמיות מרכז, שהפכו ב-8 באוקטובר 1943 ליחידות האבטחה בבלארוס. ב-1 בינואר 1944 הועלה פון רוטקירך לדרגת גנרל חיל הפרשים, וב-11 בנובמבר 1944 מונה למפקד הקורפוס ה-53 שהוקם הקורפוס מחדש בדנציג. בדצמבר הועבר הקורפוס תחת פיקוד הארמייה השביעית במסגרת קבוצת ארמיות B, ולחם עימה במהלך הקרב על הבליטה. בינואר 1945 הועבר הקורפוס תחת פיקוד ארמיית הפאנצר השישית, ובפברואר 1945 הועבר הקורפוס תחת פיקוד ארמיית הפאנצר החמישית. ב-6 במרץ 1945 נפל פון רוטקירך בשבי בעת הנסיגה ברחבי גרמניה.
ביוגרפיה > לאחר המלחמה

בשנת 1947 שוחרר פון רוטקירך מהשבי. לאחר שחרורו התגורר פון רוטקירך ברוטרשהוף, וב-29 ביולי 1980 מת, והוא בן 92 שנים.
הערות שוליים

↑  ליתר דיוק - הפיקוד המיוחד הגבוה ה-36 (Höheres Kommando z.b.V.  XXXVI.)
↑  שפעלו כנגד הפרטיזנים.
| --- | --- |
בקרת זהויות :  GND: 126858837  ISNI: 0000 0000 1792 3160  VIAF: 8391133   WorldCat (עם VIAF): 8391133
אבדילמג'יט השני

אבדילמג'יט השני ובתו
אַבְּדִילְמֵגִ'יט הַשֵּׁנִי (בטורקית: Halife Abdülmecit – "הח'ליף אבדילמג'יט"; בטורקית עות'מאנית: عبد المجيد ثانى, 29 במאי 1868, איסטנבול – 23 באוגוסט 1944, פריז) היה הח'ליף העות'מאני האחרון ונצר לשושלת הסולטאנים העות'מאנים, לאחר שמוסד הסולטנות בוטל על ידי האספה הלאומית הגדולה של טורקיה ב-1 בנובמבר 1922.
ביוגרפיה

אבדילמג'יט השני נולד ב-1868 לסולטאן אבדילאזיז וזכה לחינוך פרטי. הוא נישא לראשונה ב-1896, בשנית ב-1902 ושוב ב-1912 וב-1921. ב-4 ביולי 1918 היה בן דודו לסולטאן מהמט השישי, ואבדילמג'יט השני היה ליורש העצר. כאשר מוסד הסולטנות בוטל בסוף 1922 והסולטאן מהמט השישי יצא לגלות במלטה, נבחר אבדילמג'יט השני כח'ליף ונכנס לתפקידו ב-24 בנובמבר 1923, זמן קצר לאחר הכרזת העצמאות של הרפובליקה הטורקית. עם זאת, כהונתו הייתה קצרת ימים וב-3 במרץ 1924, ולאחר שהחל צובר כוח פוליטי, ביטלה האספה הלאומית הגדולה של טורקיה את מוסד הח'ליפות. אבדילמג'יט השני גורש עם בני משפחתו מהמדינה, ואף כי המשיך ונשא במספר תארים עות'מאניים ייצוגיים, ובכלל זה בתוארי הסולטאן והח'ליף, לא היה לו כל כוח פוליטי. הוא נפטר בביתו בפריז ב-1944 ונקבר בעיר אל-מדינה בערב הסעודית.
אברהם בר-אב

| --- | --- |
אין תמונה חופשית
 לידה:  1941 (בן 83 בערך) קהיר, מצרים
 מדינה:  ישראל ישראל
 עיסוק:  סופר
 מקום לימודים:  אוניברסיטת תל אביב
 שפות היצירה:  עברית
 מספר צאצאים:  4
אברהם בר-אב (בן-טאטה; נולד ב-1941) הוא סופר ישראלי. בנוסף כתב וביים מחזות לנוער. סיפוריו הקצרים מתפרסמים בביטאונים ספרותיים. נשיא חברת BCI (אותה הקים) המפתחת מערכות תוכנה לאקדמיה.
ביוגרפיה

אברהם בר-אב נולד בקהיר שבמצרים. שם למד בבית הספר צרפתי-מצרי "ליסֵה פרנקו-אֶז'יפְסיֶין". ב-1949 עלה עם משפחתו לישראל והמשפחה השתקעה בקריית אתא.
בכיתה י"ב עבד ככתב נוער בעיתון מעריב לנוער.
במהלך שירותו הצבאי ביחידת מחשב, למד עיתונות על ידי המכונים הבריטיים להשכלה בכתב והשתתף ככתב אורח בבמחנה נחל ובמחנה גדנע.
למד ספרות אנגלית ואמנות התיאטרון באוניברסיטת תל אביב. תוך כדי לימודיו הקים עם חברים תיאטרון שוליים קטן בשם "בימת הצוות". הוצגו בו מחזות קצרים שכתב וביים.
נשוי ללידיה בר-אב, אב לארבעה ומתגורר במצפה עֲדִי שבגליל.
ביוגרפיה > פרסים והכרה

ספר הילדים שלו סבא מציל את הגבעה מומלץ משרד החינוך לכיתות ד'–ו'
קובץ סיפוריו הקצרים פושקין מרוקאי זכה בפרס איגוד הסופרים, 2013
ספריו

רחוב שיח' חאמזה 17, קהיר (רימונים, 2011)
מפעל הפה והטלפיים, מחזה (הוצאת בימת קדם, 2015)
רוח אדמה ורוח קרקס, מחזה (הוצאת בימת קדם, 2015)
פושקין מרוקאי (הקיבוץ המאוחד, 2017)
סבא מציל את הגבעה (רימונים, 2019)
בומסי (אוריון, 2021)
הערות שוליים

↑  בומסי, באתר אוריון
1 2  אברהם בר-אב, קיצור תולדות עם ישראל – יציאת מצריים שלנו, באתר הקשר הרב דורי
↑  מרב לרנר, מדוע לא שומעים מספיק את סיפור הגירוש של יהודי ארצות ערב מבתיהם?, באתר שבתון – השבועון לציבור הדתי, ‏1 בדצמבר 2018
| --- | --- |
בקרת זהויות :  NLI: 987007297040105171  VIAF: 228085516   WorldCat (עם VIAF): 228085516
אדי וואטה

| --- | --- |

 לידה:  3 במרץ 1974 (בן 50) ניגריה 
 מוקד פעילות:  ניגריה 
 תקופת הפעילות:  מ-2001 
 סוגה:  יורודאנס 
 
אדי וואטה (באנגלית: Eddy Wata; נולד ב-3 במרץ 1974) הוא זמר ניגרי.
ביוגרפיה

אדי וואטה נולד למשפחה מעורבת ניגריצת-ג'מייקית. בהתבגרותו הוא התגורר ארבע שנים בג'מייה. לאחר חזרתו לניגריה הוא הקים להקה שזכתה להצלחה. בעקבות הצלחת הלהקה בשנת 2001 היא עשתה סיבוב הופעות באירופה.
וואטה זכה להצלחה בזכות השירים “La Bomba” ו-”Jam”. ב-2008 הוציא את הסינגל “I Love My People”, אשר במהרה הפך ללהיט ב-16 מדינות שונות, בהן ישראל. 
וואטה המשיך בקידום הקריירה שלו, הופיע במספר מדינות שונות (כולל ישראל) והוציא 7 שירים חדשים שהרכיבו את אלבומו החדש.
בשנים האחרונות וואטה, מתגורר על קו ישראל נגריה, ובעל מספר עסקים בתל אביב.
דיסקוגרפיה

Jam (2003) - Peaked at #16 on the French Top 40 chart
A Silvia (feat. Gabry Ponte) (2004) - Gabry Ponte Album Dr. Jekyll and Mr. DJ
Asperger (2004)
In Your Mind (2004) - Peaked at #34 on the French Top 40
La Bomba (2005) - Peaked at #10 on the Finnish Top 100
What a Boy (2006)
I Love My People (2008) - Peaked at #1 on the Romanian Top 100
The Light (2008)
My Dream (2009)
I Like The Way (2010)
I Wanna Dance (2010)
Señorita (2011) (ביחד עם אגוסטינו קרולו)
Try Me (שיר של ג'ייסון דירולו)

Try Me (בעברית: נסה אותי) הוא סינגל שהוקלט על ידי זמר ה-R&B ג'ייסון דירולו, בשיתוף עם הזמרת האמריקאית ג'ניפר לופז, והדי ג'יי הנורווגי, מטומה, מתוך אלבומו הרביעי של דירולו Everything Is 4, ואלבום הבכורה של מטומה, Hakuna Matoma. השיר יצא לאור ב-20 באוקטובר 2015, באירופה בלבד, כסינגל השלישי מתוך אלבומו של דירולו.
השיר הגיע אל המקום ה-39 במצעד שבנורווגיה, ה-4 במצעד שבגרמניה, וה-113 במצעד הסינגלים הבריטי.
רקע וכתיבה

השיר נכתב על ידי דירולו, לינדי רובינס, שיי קרטר, מרווין גיי, אודל בראון ודוד ריץ, והופק על ידי מטומה. מבקרי מוזיקה רבים הפנו כלפי השיר שבחים רבים, ואף אמרו כי "דירולו ולופז שרים באופן הרמוני יחדיו, ומטומה אף מוסיף בכך שדאג להפיק כראוי את השיר".
סם סי מק'דונלד ממגזין סלנג, ראה תיאר את השיר כב-"בלדת פופ משגשגת שמזכירה את שירו הקודם של דירולו, "Trumpets"."
וידאו קליפ

הווידאו קליפ הנלווה שצולם לשיר תוכנן לצאת בסמוך ליציאות כסינגל באירופה, אך לאחר כמה קשיים שבהם נתקלו השלושה, הוחלט כי הקליפ ייגנז, ולא יעלה לערוץ היוטיוב של אף אחד מהם, ובמקומו העלה דירולו לערוצו אודיו של השיר.
מיקומי שיא

|   ‏‏‏  מצעדים ודירוגים (2015-16)> מדינה |   ‏‏‏  מצעדים ודירוגים (2015-16)> מצעד |   ‏‏‏  מצעדים ודירוגים (2015-16)> מיקום שיא |   ‏‏‏  מצעדים ודירוגים (2015-16)>  |
| --- | --- | --- | --- |
|  אוסטריה | Ö3 אוסטריה טופ 40‏ | 22 |  |
|  גרמניה | GfK – טופ 100 | 39 |  |
|  דנמרק | היטליסטן | 13 |  |
|  הממלכה המאוחדת | מצעד הסינגלים הבריטי | 113 |  |
|  ולוניה | אולטראטופ 40 | 22 |  |
|  נורווגיה | VG-lista | 4 |  |
|  סלובניה | SloTop50 | 17 |  |
|  סלובקיה | ČNS IFPI | 49 |  |
|  ספרד | PROMUSICAE | 57 |  |
|  פולין | ZPAV | 5 |  |
|  פינלנד | המצעדים הפיניים הרשמיים | 50 |  |
|  צרפת | SNEP | 168 |  |
|  שוודיה | סוורייטופליסטן | 35 |  |
נתוני מכירות

| מקום | תארים | מכירות |
| --- | --- | --- |
| גרמניה (BVMI) | זהב | 200,000 |
| דנמרק (IFPI Denmark) | פלטינה | 60,000 |
| נורווגיה (IFPI Norway) | פלטינה 2× | 20,000 |
| שוודיה (GLF) | פלטינה | 40,000 |
סיכום
| בכל העולם | — | 1,000,000 |
Youth (אלבום של BTS)

Youth (בעברית: נעורים) הוא אלבום אולפן של להקת הבנים הדרום קוריאנית BTS, שיצא ב-7 בספטמבר 2016, דרך פוני קניון (אנ'). זהו אלבום האולפן השלישי שלהם, השני ביפנית.
מהדורות

מהדורת אלבום + DVD: מהדורה זו מגיעה עם DVD המכיל את הווידאו קליפים של "For You", "I Need U (גרסה יפנית)", ו-"Run (גרסה יפנית)".
מהדורה רגילה: n/a
שתי הגרסאות מכילות את רשימת השירים המלאה. כל אלבומי המהדורה הראשונה הגיעו עם פוטוקארד.
מסחריות

Youth מכר 44,547 עותקים ביום השחרור שלו והגיע לראש מצעד האלבומים (אנ') היומי של אוריקון שפורסם ב-6 בספטמבר 2016. הוא המשיך ונמכר ב-76,483 עותקים במהלך התקופה שבין 5 ל-11 בספטמבר, והגיע הישר לראש המצעד השבועי שפורסם ב-19 בספטמבר. האלבום הגיע במצעד החודשי של ספטמבר למקום הרביעי, עם 81,763 מכירות מצטברות, וזכה לתואר זהב, המציין 100,000 עותקים פיזיים שנמכרו, על ידי איגוד תעשיית ההקלטות של יפן (RIAJ), זמן קצר לאחר מכן. זהו האלבום ה-48 הנמכר ביותר לשנת 2016 ביפן לפי מצעד האלבומים השנתי של אוריקון.
רשימת השירים

כל המילים ביפנית נכתבו על ידי KM-מרקיט (אנ').
| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | Introduction: Youth  | ריו • RM • "היטמן" באנג • פידוג • שוגה • V • ג'ונגקוק • ג'יי-הופ • UTA • הירו • ברזר סו (אנ') • דיווין-צ'אנל | ריו | 2:16 |
| 2. | Run (גרסה יפנית)   | פידוג • "היטמן" באנג • RM • שוגה • V • ג'ונגקוק • ג'יי-הופ | פידוג | 3:55 |
| 3. | Fire (גרסה יפנית)   | פידוג • "היטמן" באנג • RM • שוגה • דיווין-צ'אנל | פידוג | 3:24 |
| 4. | Dope (超ヤベー) (גרסה יפנית)   | פידוג • איר אטק • "היטמן" באנג • RM • שוגה • ג'יי-הופ | פידוג | 4:05 |
| 5. | Good Day  | מאט קאב • ריו • שוגה • ג'יי-הופ • RM | מאט קאב • ריו | 4:25 |
| 6. | Save Me (גרסה יפנית)   | פידוג • ריי מייקל דג'אן ג'וניור • אשטון פוסטר • סמנתה הארפר • RM • שוגה • ג'יי-הופ | פידוג | 3:19 |
| 7. | フンタン少年団 (Boyz with Fun) (גרסה יפנית)   | שוגה • פידוג • "היטמן" באנג • RM • ג'יי-הופ • ג'ין • ג'ימין • V | פידוג | 4:06 |
| 8. | ペップセ (Baepsae) (גרסה יפנית)   | פידוג • סופרים בוי • RM • סלואו ראביט | פידוג | 3:55 |
| 9. | Wishing on a Star  | מאט קאב • ווילי וויקס (אנ') • דייסקה • RM • שוגה • ג'יי-הופ | מאט קאב • ווילי וויקס | 4:29 |
| 10. | Butterfly (גרסה יפנית)   | "היטמן" באנג • סלואו ראביט • פידוג • ברזר סו • RM • שוגה • ג'יי-הופ | פידוג | 4:04 |
| 11. | For You  | UTA • הירו • RM • שוגה • ג'יי-הופ • פידוג | פידוג | 4:39 |
| 12. | I Need U (גרסה יפנית)   | פידוג • "היטמן" באנג • RM • שוגה • ג'יי-הופ • ברזר סו | פידוג | 3:33 |
| 13. | Epilogue: Young Forever (גרסה יפנית)   | סלואו ראביט • RM • "היטמן" באנג • שוגה • ג'יי-הופ | RM • סלואו ראביט | 2:54 |
| משך כולל: | משך כולל: | משך כולל: | משך כולל: | 49:04 |
| DVD> מס' | DVD> שם | DVD> משך | DVD>  | DVD>  | DVD>  | DVD>  | DVD>  | DVD>  | DVD>  |
| --- | --- | --- | --- | --- | --- | --- | --- | --- | --- |
| 1. | For You (וידאו קליפ)   |   |  |  |  |  |  |  |  |
| 2. | For You (מאחורי הקלעים -צילומי הווידאו קליפ-)   | 4:16 |  |  |  |  |  |  |  |
| 3. | I Need U ((גרסה יפנית) -וידאו קליפ-)   | 3:56 |  |  |  |  |  |  |  |
| 4. | I Need U ((גרסה יפנית) (מאחורי הקלעים) -צילומי הווידאו קליפ-)   | 4:05 |  |  |  |  |  |  |  |
| 5. | Run ((גרסה יפנית) -וידאו קליפ-)   | 3:50 |  |  |  |  |  |  |  |
| 6. | Run ((גרסה יפנית) (מאחורי הקלעים) -צילומי הווידאו קליפ-)   |   |  |  |  |  |  |  |  |
נתוני מכירות ותארים

| מקום | תארים | מכירות |
| --- | --- | --- |
| יפן יפן (RIAJ) | זהב | 100,000^ |
^ נתוני הזמנות מבוססים על התואר בלבד
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| יפן | 7 בספטמבר 2016 | תקליטור • הורדה דיגיטלית | פוני קניון (אנ') |
Try (שיר של פינק)

Try (בעברית: לנסות) הוא שיר שהקליטה הזמרת האמריקאית פינק, אותו הוציאה כסינגל השני מתוך אלבומה השישי, The Truth About Love. השיר נכתב והולחן על ידי בוסבי ובן ווסט, והופק על ידי גרג קורסטין. זהו שיר פופ-רוק העוסק בלקיחת סיכונים באהבה, ולא משנה מה ההשלכות.
השיר זכה לביקורות חיוביות מצד מבקרי המוזיקה, שציינו כי זוהי אחת הרצועות הבולטות באלבום. מבחינה מסחרית השיר זכה להצלחה, והגיע לראש המצעד הספרדי, ולעשירייה הפותחת באוסטרליה, אוסטריה, קנדה, גרמניה, איטליה, ניו זילנד, פולין, שווייץ, בריטניה וארצות הברית. הקלים לשיר בוים על ידי פלוריה סיגיסמונדי.
השיר נכלל גם כרצועה ב-Guitar Hero Live.
רקע ופרסום

פינק אישרה שהיא כותבת מילים ולחנים לאלבום השישי שלה, The Truth About Love, שלא היה ידוע שמו עדיין. האלבום יצא לאור בסופו של דבר בספטמבר 2012. גרסה מוקדמת לסינגל הראשי של האלבום, "Blow Me (One Last Kiss)", הודלפה ברשת ב-1 ביולי 2012, וכתוצאה מכך יצא הסינגל שבוע מוקדם מהמתוכנן. רייצ'ל רקה מהבוסטון גלוב ציינה כי Try, הסינגל השני מתוך האלבום, דלף גם הוא בספטמבר 2012. השיר בוצע במקור על ידי הלהקה GoNorthToGoSouth, המורכבת מבן ווסט ומייקל בוסבי. במקור הם חשבו לתת את השיר לקלי קלרקסון או לדוטרי; אדם למברט הקליט גרסה לשיר, אך לדברי בוסבי, הוא "פשוט לא היה מתאים". בסופו של דבר הושמע השיר לפינק. גרסתה של פינק לשיר הושמעה לראשונה ברדיו ב-6 בספטמבר 2012.
Try היה אחד מבין חמשת קליפי המילים שהעלתה פינק ב-12 בספטמבר, יחד עם הרצועות "Slut Like You", "Just Give Me a Reason", "How Come You're Not Here", "Are We All We Are".
רשימת רצועות

Try - 4 07
My Signature Move - 3:44
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 6 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | 9 |  |
|  ארצות הברית | שירי דאנס קלאב | 21 |  |
|  ארצות הברית | מיינסטרים טופ 40 | 6 |  |
|  גרמניה | GfK – טופ 100 | 2 |  |
|  דנמרק | היטליסטן | 15 |  |
|  דרום אפריקה | אנטרטיינמנט מוניטורינג אפריקה | 2 |  |
|  הולנד | מצעד 40 הסינגלים ההולנדיים | 19 |  |
|  הונגריה | Rádiós Top 40 | 2 |  |
|  הממלכה המאוחדת | מצעד הסינגלים הבריטי | 8 |  |
|  ולוניה | אולטראטופ 40 | 10 |  |
|  לבנון | מצעד 20 העליונים הרשמי של לבנון | 10 |  |
|  לוקסמבורג | בילבורד | 5 |  |
|  מקסיקו | טופ 100 – מקסיקו | 2 |  |
|  נורווגיה | VG-lista | 12 |  |
|  ניו זילנד | המצעד הניו זילנדי הרשמי | 7 |  |
|  סלובקיה | ČNS IFPI | 1 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 5 |  |
|  פולין | ZPAV | 2 |  |
|  פורטוגל | מצעד הסינגלים הפורטוגזי | 8 |  |
|  פינלנד | המצעדים הפיניים הרשמיים | 13 |  |
|  פלנדריה | אולטראטופ 50 | 16 |  |
|  צ'כיה | ČNS IFPI | 2 |  |
|  צרפת | SNEP | 15 |  |
|  קוריאה הדרומית | סירקל צ'ארט | 136 |  |
|  קנדה | קנדה הוט 100 | 4 |  |
|  רומניה | מצעד השירים הרומני | 7 |  |
|  שוודיה | סוורייטופליסטן | 47 |  |
|  שווייץ | המצעד השווייצרי | 2 |  |
|   ‏‏‏  מצעדי סוף-שנה (2012)> מדינה |   ‏‏‏  מצעדי סוף-שנה (2012)> מצעד |   ‏‏‏  מצעדי סוף-שנה (2012)> מיקום שיא |   ‏‏‏  מצעדי סוף-שנה (2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 72 |  |
|  אוסטרליה | מצעד הסינגלים האוסטרלי | 51 |  |
|  הונגריה | Rádiós Top 40 | 64 |  |
|  הממלכה המאוחדת | מצעד הסינגלים הבריטי | 130 |  |
|  צרפת | SNEP | 157 |  |
|  רוסיה | טופ-היט | 121 |  |
|  שווייץ | המצעד השווייצרי | 55 |  |
|   ‏‏‏  מצעדי סוף-שנה (2013)> מדינה |   ‏‏‏  מצעדי סוף-שנה (2013)> מצעד |   ‏‏‏  מצעדי סוף-שנה (2013)> מיקום שיא |   ‏‏‏  מצעדי סוף-שנה (2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 66 |  |
|  אוקראינה | טופ-היט | 65 |  |
|  ארצות הברית | בילבורד הוט 100 | 53 |  |
|  הונגריה | Rádiós Top 40 | 60 |  |
|  הממלכה המאוחדת | מצעד הסינגלים הבריטי | 102 |  |
|  ולוניה | אולטראטופ 40 | 49 |  |
|  ספרד | PROMUSICAE | 12 |  |
|  פלנדריה | אולטראטופ 50 | 81 |  |
|  קנדה | קנדה הוט 100 | 21 |  |
|  רוסיה | טופ-היט | 54 |  |
|  שווייץ | המצעד השווייצרי | 30 |  |
|   ‏‏‏  מצעדי סוף-שנה (2014)> מדינה |   ‏‏‏  מצעדי סוף-שנה (2014)> מצעד |   ‏‏‏  מצעדי סוף-שנה (2014)> מיקום שיא |   ‏‏‏  מצעדי סוף-שנה (2014)>  |
| --- | --- | --- | --- |
|  איטליה | מצעד הסינגלים האיטלקי | 98 |  |
|   ‏‏‏  מצעדי כל-הזמנים> מדינה |   ‏‏‏  מצעדי כל-הזמנים> מצעד |   ‏‏‏  מצעדי כל-הזמנים> מיקום שיא |   ‏‏‏  מצעדי כל-הזמנים>  |
| --- | --- | --- | --- |
|  ולוניה | אולטראטופ 40 | 2236 |  |
|  פלנדריה | אולטראטופ 50 | 3049 |  |
|  שווייץ | המצעד השווייצרי | 287 |  |
היסטוריית יציאות

| מדינה | תאריך | פורמט | חברת תקליטים |
| --- | --- | --- | --- |
| איטליה | 19 באוקטובר 2012 | רדיו להיטים עכשוויים | סוני מיוזיק |
| ארצות הברית | 29 באוקטובר 2012 | רדיו מוזיקה עכשווית למבוגרים | RCA רקורדס |
| ארצות הברית | 29 באוקטובר 2012 | רדיו להיטים עכשוויים | RCA רקורדס |
| גרמניה | 16 בנובמבר 2012 | סינגל CD | סוני מיוזיק |
| בריטניה | 16 בנובמבר 2012 | הורדה דיגיטלית | RCA רקורדס |
אדי הוטר

אדולף "אדי" הוטר (בגרמנית: Adolf "Adi" Hütter, נולד ב-11 בפברואר 1970 בהוהנמס שבאוסטריה) הוא כדורגלן עבר אוסטרי. כיום משמש כמאמן בקבוצת מונקו מהליגה הצרפתית הראשונה.
קריירה ככדורגלן > קריירת מועדונים

הוטר החל את הקריירה שלו ככדורגלן במועדון גראצר א.ק. מהבונדסליגה האוסטרית בעונת 1988/89, וערך באותה עונה שלוש הופעות. בעונת 1989/90 עבר לל.א.ס.ק. לינץ ששיחקה בליגת המשנה האוסטרית, שם הפך לשחקן הרכב, וסיים עם הקבוצה בצמרת הטבלה בשתי עונות, אך לא הצליח להעפיל לבונדסליגה האוסטרית. בעונת 1991/92 שיחק הוטר בריינדורף אלטאך, אף היא מליגת המשנה האוסטרית, ועשה את הפריצה שלו כשהבקיע שישה שערי ליגה, אך הקבוצה סיימה רק במקום ה-11. בעונת 1992/93 הוטר חזר למועדון בו גדל, גראצר א.ק., ששיחק בבונדסליגה השנייה. בעונה זו הבקיע הוטר עשרה שערי ליגה, וסייע למועדון להעפיל לבונדסליגה האוסטרית מהמקום הראשון.
הוטר לא נשאר בגראצר לאחר עליית הליגה, וחתם באוסטריה זלצבורג (שנקראת כיום רד בול זלצבורג) מצמרת הבונדסליגה האוסטרית. הוטר תפס מיד מקום של קבע בהרכב של אוסטריה זלצבורג, וכבר בעונת הבכורה שלו בקבוצה, 1993/94, זכה עם הקבוצה באליפות הבונדסליגה האוסטרית, ואף הגיע עמה לגמר גביע אופ"א 1994, בו הפסידה הקבוצה בשני מפגשים בתוצאה הזהה 0–1 לאינטר מילאנו. הוטר לא שיחק במשחק הראשון אך שיחק 90 דקות בגומלין. בעונת 1994/95 הוטר ואוסטריה זלצבורג (שבאותה עונה נקראה קזינו זלצבורג) זכו באליפות שנייה ברציפות, והעפילו לליגת האלופות לאחר שהדיחו בשלב המוקדמות האחרון את מכבי חיפה. הוטר וזלצבורג הודחו מליגת האלופות בשלב הבתים. עונת 1995/96 נחשבה לאכזבה עבור הוטר וזלצבורג, שסיימו רק במקום השמיני בבונדסליגה האוסטרית, והודחו ממוקדמות ליגת האלופות כבר לאחר סיבוב מוקדמות אחד על ידי סטיאווה בוקרשט. בעונת 1996/97 הוטר וזלצבורג החזירו לעצמם את כתר האליפות, בעונת שיא של הוטר, בה הבקיע שבעה שערי ליגה. את עונת 1997/98 פתחו הוטר וזלצבורג בהדחה ממוקדמות ליגת האלופות על ידי סלביה פראג, משם נשרו לגביע אופ"א, וממנו הוחדו לאחר סיבוב אחד על ידי אנדרלכט. את אותה עונה סיימו הוטר וזלצבורג במקום הרביעי בליגה, וכך היה גם בעונת 1998/99. עונת 1999/00 הייתה העונה השביעית והאחרונה של הוטר באוסטריה זלצבורג. בעונה זו סיימה הקבוצה במקום השישי בבונדסליגה האוסטרית.
בקיץ 2000 חזר הוטר למועדון נעוריו גראצר א.ק., ששיחק בבונדסליגה האוסטרית. בעונת 2000/01 סיים הוטר עם המועדון במקום השלישי והיה בורג חשוב בהצלחת המועדון. בעונת 2001/02 סיימה הקבוצה שוב במקום השלישי, אך הוטר מיעט לשחק בעקבות פציעה וערך שמונה הופעות בלבד. בקיץ 2002 עזב הוטר את גראצר וירד לליגת המשנה האוסטרית, שם שיחק בקאפפנברג במשך שלוש עונות, בכולן היה שחקן משמעותי, ובכולן סיים עם הקבוצה בצמרת הטבלה. בעונת 2004/05 אף סיים הוטר עם קאפפנברג במקום השני, שלא הספיק לעליית ליגה. בקיץ 2006 חתם הוטר בקבוצת המילואים של אוסטריה זלצבורג, ששיחקה בליגה השלישית באוסטריה. הוטר שיחק במועדון שתי עונות, בהן סיים במקומות השני והראשון. בקיץ 2007 פרש הוטר ממשחק פעיל.
קריירה ככדורגלן > קריירה בינלאומית

הוטר ערך את הופעת הבכורה שלו במדי נבחרת אוסטריה בשנת 1994. הוטר ערך 14 הופעות במדי הנבחרת, בהן הבקיע שלושה שערים. הופעתו האחרונה של הוטר במדים הלאומיים נערכה בשנת 1997, והוא לא זומן לסגל האוסטרי למונדיאל 1998.
קריירה כמאמן

עם פרישתו, שימש הוטר עוזר מאמן בקבוצת המילואים של רד בול זלצבורג, בה סיים את הקריירה ככדורגלן, ולאחר מכן מונה למאמן. ביולי 2009 מונה הוטר כמאמן ריינדורף אלטאך מליגת המשנה האוסטרית. בעונת הבכורה שלו במועדון הודחו הוטר וריינדורף אלטאך כבר בסיבוב הראשון של הגביע האוסטרי, אך סיימו את העונה במקום השלישי, מרחק שלוש נקודות מעליית ליגה. עונה לאחר מכן, סיימו הוטר ואלטאך במקום השני, ושוב החמיצו את העלייה, הפעם בנקודה אחת. בעונת 2011/12, השלישית של הוטר באלטאך, הקבוצה שוב הייתה בצמרת הליגה, אך הוטר לא סיים את העונה ונפרד ממנה באפריל 2012. ביולי 2012 מונה הוטר כמאמן גרודיג מליגת המשנה האוסטרית. בעונת הבכורה שלו במועדון, 2012/13, הודחו הוטר וגרודיג מהגביע האוסטרי כבר בסיבוב הראשון, אך סיימו במקום הראשון בליגה והעפילו אל הבונדסליגה האוסטרית. בעונת 2013/14 הביא הוטר את גרודיג להישג מפתיע, כשסיים עמה במקום השלישי בבונדסליגה האוסטרית, שהקנה לה מקום במפעל הליגה האירופית. הוטר עזב את גרודיג בקיץ 2014 בעקבות הצלחתו הגדולה, וחתם ברד בול זלצבורג. הוטר אימן ברד בול זלצבורג בקדנציה זו רק עונה אחת, אך זכה עם המועדון בדאבל מקומי. בקיץ 2015 התפטר הוטר מזלצבורג וחתם ביאנג בויז ברן מליגת העל השווייצרית. הוטר ביסס את יאנג בויז בצמרת הליגה השווייצרית וסיים עמה פעמיים במקום השני בשתי העונות הראשונות שלו בקבוצה. בעונה השלישית שלו ביאנג בויז, 2017/18, הוטר זכה עם יאנג בויז באליפות שווייץ, שהייתה האליפות הראשונה של המועדון מאז 1986.
הצלחתו הגדולה של הוטר זיכתה אותו בקיץ 2018 בחוזה באיינטרכט פרנקפורט מהבונדסליגה, שם החליף את ניקו קובאץ' שזכה עם הקבוצה בגביע הגרמני ועבר לבאיירן מינכן. תחילת הקדנציה של הוטר באיינטרכט פרנקפורט לא האירה לו פנים, כשהקבוצה הובסה 0–5 במשחק הסופר קאפ הגרמני מול באיירן מינכן, וכשלה להגן על תוארה כמחזיקת הגביע כבר בסיבוב הראשון, עת הודחה על ידי אולם 1846 מהליגה הרביעית בגרמניה. עם זאת, בבונדסליגה, הוטר פתח היטב את עונת 2018/19, וסיים עם הקבוצה במקום השביעי. בעונת 2019/20 הוטר ופרקנפורט סיימו במקום התשיעי.
באפריל 2021 הודיעה בורוסיה מנשנגלדבאך כי הוטר מונה כמאמנה החל מתחילת עונת 2021/2022, אותה עזב כבר לאחר עונה אחת בלבד.
ביולי 2023 מונה למאמנה של מונקו מהליגה הצרפתית הראשונה, בחוזה עד יוני 2025.
אוצר יהודי ספרד

| --- | --- |

עטיפת מגן של כרך ד'
 תאריכי הופעה:  1959–1970 (כ־11 שנים) 
 שפה:  עברית 
 מדינה:  ישראל 
 
אוצר יהודי ספרד היה כתב עת מדעי על יהדות חצי האי האיברי: ספרד ופורטוגל, ובכלל זה על תור הזהב בספרד ועל צאצאי המגורשים לאחר הגירושים והמרות הדת בספרד בשנת 1492 ובפורטוגל. הוא ראה אור בירושלים משנת תשי"ט 1959 עד שנת תש"ל 1970. שנים עשר גיליונות בצורת כרך ראו אור בכותר.
גיליונות "אוצר יהודי ספרד" כללו את "דבר העורך", חלק ראשון ובו מאמרים היסטוריים בסוגה מחקרית-אקדמית, חלק שני "בשולי המחקר והספרות" - ביקורת מחקרים וספרים, ובחלקו האחרון תעודות, דברי זכרונות וספרות יפה.
השתתפו בכתיבת מאמרים ב"אוצר יהודי ספרד": יצחק בן-צבי, אליעזר רפאל מלאכי, דוד צבי בנעט, נחמיה אלוני, אברהם מאיר הברמן, נתן ביסטריצקי, אברהם אלמליח, נפתלי בן מנחם, דניאל גולדשמידט, יהודה רצהבי, יצחק רפאל מולכו, אשר שימש כעורך, שמעון מרכוס, ב' ארדיטי, שמואל סעדי הלוי, ישראל לוין, משה אטיאש, שרגא אברמסון ודב ירדן.
אדווין קרבס

| --- | --- |
אין תמונה חופשית
 לידה:  6 ביוני 1918 Lansing, ארצות הברית 
 פטירה:  21 בדצמבר 2009 (בגיל 91) סיאטל, ארצות הברית 
 ענף מדעי:  ביוכימיה 
 מקום מגורים:  אורבנה, סיאטל 
 מקום לימודים:  אוניברסיטת אילינוי באורבנה-שמפיין (1940)  בית הספר לרפואה של אוניברסיטת וושינגטון (דצמבר 1943)  אוניברסיטת וושינגטון בסנט לואיס (1948)  תיכון אורבנה 
 מוסדות:  אוניברסיטת וושינגטון 
 פרסים והוקרה:  פרס לואיזה גרוס הורביץ (1989)  פרס ולש בכימיה (1991)  פרס קרן גיירדנר הבינלאומי (1978)  פרס אלברט לסקר למחקר רפואי בסיסי (1989)  פרס נובל לפיזיולוגיה או לרפואה (1992)  מלגת גוגנהיים 
 
אדווין קרבס (Edwin G. Krebs; 6 ביוני 1918 - 21 בדצמבר 2009) היה ביוכימאי אמריקאי, חתן פרס לסקר לשנת 1989 ופרס נובל לשנת 1992 שבו זכה ביחד עם אדמונד פישר. פרס נובל הוענק לו על מחקרו של החלבון ההפוך, שהראה כיצד הוספת זרחה (PO4) לחלבונים מאפשרת ויסות של תהליכים ביולוגיים.
ביוגרפיה > ילדותו

אדווין קרבס נולד ב-6 ביוני 1918 בעיר לאנסינג שבאיווה בארצות הברית לוויליאם קארל וללואיז הלן קרבס. בילדותו, משפחתו העתיקו את מקום מגוריה לעיתים קרובות בגלל עבודתו של אביו, אך כאשר אביו מת בצורה מפתיעה בשנת 1933 התיישבה המשפחה באילינוי.